PMIndiaData/PMIndiaSum huggingface dataset:
প্রধান মন্ত্রীনা মহাক্কী গুজরাত খোংচৎ লোয়শিনখ্রে

প্রধান মন্ত্রী শ্রী নরেন্দ্র মোদীনা ঙসি হজিরাদা এল&তি আরমর্দ সিস্তেম্স কমপ্লেক্স জাতিদা খুৎশিন্নখ্রে। মহাক্না কমপ্লেক্সতসু চৎখি অমসুং প্রোজেক্ত অসিগী মরুমদা লৈরিবা ইনোবেতিব স্পিরিত্তা থৱায় য়াওবা উৎখি। নবসারীদা প্রধান মন্ত্রীনা নিরালি কেন্সর হোস্পিতালগী উরেপ উয়ুংসু তমখি। মসিনা রিজন অসিগী মীয়ামদা কেন্সর লায়েংবদা কানহল্লগনি। মসিগা লোয়ননা প্রধান মন্ত্রীনা মহাক্কী গুজরাত খোংচৎ লোয়শিনখি, সিলভাসা অমসুং মুম্বাইনা মহাক্কী নুমীৎ হুম্নিগী ওইবা খোংচৎকী মথংগী পন্থুংফম্নি। প্রধান মন্ত্রীগী গুজরাত খোংচৎকী অহানবা নুমীৎতা বাইবরেন্ত গুজরাত সম্মিতকী থৌরাংগাদমক একজিবিসন সেন্তরদা ফ্লেগশিপ গ্লোবেল ত্রেদ শো হৌদোক্তুনা মার্ক তৌখি। প্রধান মন্ত্রীনা অহমেদবাদতা স্তেত ওফ আর্ত, সুপর স্পিসিয়েলিতী পব্লিক হোস্পিতাল– সরদার বল্লভ ভাই পতেল ইন্সতিত্যুৎ ওফ মেদিকেল সাইন্সেস এন্দ রিসর্স মায়খুম হাংদোকখি। প্রধান মন্ত্রীনা সবরমতি তুরেল তোর্বান্দা অহমেদবাদ শোপ্পিং ফেস্তিবেল–২০১৯ হৌদোকখিবা অদু অতোপ্পা পুক্নিং চিংশিন্নঙাই ওইখি। থৌরম অদুদা ৱা ঙাংলদুনা মহাক্না হায়খি মদুদি, লৈবাক অসিদা বিজিনেসকীদমক কন্দক্তিব এনবাইরনমেন্ত অমা শেমনবা সরকারনা লেপ্পা লৈতনা হোৎনরি। প্রধান মন্ত্রীগী গুজরাত খোংচৎকী অনিশুবা নুমীৎতা নুমীৎ হুম্নি চত্থগদবা বাইবরেন্ত গুজরাত সম্মিৎ–২০১৯ হৌদোক্তুনা মার্ক তৌখি। প্রধান মন্ত্রীনা গান্ধীনগরদা মহাত্মা মন্দির একজিবিসন কম কনবেন্সন সেন্তরদা সম্মিতকী ৯শুবা এদিসন হৌদোকখি। থৌরম অসিদা তিনখিবা মীয়ামদা ৱা ঙাংলদুনা মহাক্না হায়খি মদুদি ভারতকা লোয়ননা ললোন–ইতিক তৌবা অসি চাউনা খুদোংচাবা তঞ্জা অমনি। মতম অসিগী মনুংদা প্রধান মন্ত্রীনা উজবেকিস্তানগী রাষ্ট্রপতি শবকাত মিরজিয়োয়েব, চেক রিপব্লিক্কী প্রধান মন্ত্রী শ্রী এন্দ্রেজ বাবিস, মালতাগী প্রধান মন্ত্রী দা. জোসেফ মস্কেৎ অমসুং দেনমার্ক্কী প্রধান মন্ত্রী শ্রী লার্স লোক্কে রাসমুসেনগা লোয়ননা ২০১৯গী জনুৱারি ১৮দা লৈবাক অনিগী ওইবা ৱারি শান্নবগী থৌরম পাংথোকখি। মসিগী মতুংদা গুজরাতকী গান্ধীনগরদা দান্দী কুতিরদা 3D লেজর প্রোজেক্সন পাংথোকখি। বাইবরেন্ত গুজরাত সম্মিত মার্ক তৌনবা ইন্দস্ত্রীগী কেপ্তেনশিংনা ইনবেস্তমেন্ত প্রোজেক্তশিংগী পরিং অমা লাওথোকখি।
কেবিনেৎনা অখন্নবা লোন একাউন্তশিংদা শেল পুরিবশিংদা থা তরুক্কী কম্পাউন্দ ইন্তরেস্ত অমসুং সিম্পল ইন্তরেস্তকী খেন্নবগী এক্স-গ্রেসিয়া পীথোকপগী স্কিমগী অয়াবা পীখ্রে

ইকাই খুম্নরবা প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেৎনা অখন্নবা লোন একাউন্তশিংদা শেল পুরিবশিংদা থা তরুক্কী (১/৩/২০২০দগী ৩১/৮/২০২০ ফাওবগী) কম্পাউন্দ ইন্তরেস্ত অমসুং সিম্পল ইন্তরেস্তকী খেন্নবগী এক্স-গ্রেসিয়া পীথোকপগী স্কিমগী মখাদা লেন্দিং ইন্সতিত্যুসন (এল.আই.)শিংনা থাংগৎলকখিবা লেমহৌরিবা ক্লেমশিংগা মরী লৈননা লুপা করোর ৯৭৩.৭৪গী শেনফম ওইবা এক্স-গ্রেসিয়া পীথোকপদা অয়াবা পীখ্রে। কান্নবশিং- থা তরুক্কী মোরাতোতিয়ম মতমগী কম্পাউন্দ ইন্তরেস্ত অমসুং সিম্পল ইন্তরেস্তকী খেন্নবগী এক্স-গ্রেসিয়াগী শেনফম্বু শেল পুরিবশিংনা মোরাতোরিয়ম ফংবা ফংদবা থিদনা অৱাবা তারবা শেল পুরিবশিংগী কাংলুপ্তা পীথোকপগী অয়াবা পীখিবনা স্কিম অসিনা শেল পীক্না পুবা মীওইশিংদা লাইচৎনা নংহনখিবা অৱাবা মাইয়োক্নবা ঙমহনবগা লোয়ননা মশা মথন্তা লেপচবসু ঙমহল্লগনি। স্কিম অসিগী থবক পাংথোকপগী কাঙলোনশিংসু কেবিৎনা অয়াবা পীবগী মতুং ইন্না হান্ননা খঙহনখ্রবনি। লুপা করোর ৯৭৩.৭৪গী হায়রিবা শেনফম অসি পনখ্রিবা কাঙলোনগী মতুং ইন্না পীথোক্কনি। মথং মনাও এস.বি.আই.না ক্লেম থারকপা তাং লেন্দিং ইন্সতিত্যুসন মশিং বেনিফিশরী মশিং ফংলবা ক্লেমগী শেনফম থাদোকখ্রবা শেনফম ৱাৎলিবা শেনফম ১ ২৩.৩.২০২১ ১,০১৯ ১৪০৬,৬৩,৯৭৯ ৪,৬২৬.৯৩ ৪,৬২৬.৯৩ – ২ ২৩.৭.২০২১ & ২২.৯.২০২১ ৪৯২ ৪৯৯,০২,১৩৮ ১,৩১৬.৪৯ ৮৭৩.০৭ ৪৪৩.৪২ ৩ ৩০.১১.২০২১ ৩৭৯ ৪০০,০০,০০০ ২১৬.৩২ ০ ২১৬.৩২ ৪ এস.বি.আই.না নৌনা অমুক থাজিনবা ১০১ ৮৩,৬৩,৯৬৩ ৩১৪.০০ – ৩১৪.০০ অপুনবা ১,৬১২ ২৩৮৯,৩০,০৮০ ৬,৪৭৩.৭৪ ৫,৫০০.০০ ৯৭৩.৭৪ বেকগ্রাউন্দঃ কোবিদ-১৯ লাইচৎ য়েংলদুনা, “অখন্নবা লোন একাউন্তশিংদা শেল পুরিবশিংদা থা তরুক্কী (১/৩/২০২০দগী ৩১/৮/২০২০ ফাওবগী) কম্পাউন্দ ইন্তরেস্ত অমসুং সিম্পল ইন্তরেস্তকী খেন্নবগী এক্স-গ্রেসিয়া পীথোকপগী স্কিম” অসিবু কেবিনেৎনা ওক্তোবর ২০২০দা লুপা করোর ৫,৫০০গী শেনফম পীথোকপগী অয়াবা পীখি। মখাদা পীরিবা শেল পুবা মীওইশিংগী কাঙলুপশিংনা স্কিম অসিগী মখাদা এক্স গ্রেসিয়া ফংবগী মতিক চারেঃ লুপা করোর ২ ফাওবগী এম.এস.এম.ই. লোন লুপা করোর ২ ফাওবগী এজুকেসন লোন লুপা করোর ২ ফাওবগী হাউজিং লোন লুপা করোর ২ ফাওবগী কঞ্জ্যুমর দ্যুরেবল লোন লুপা করোর ২ ফাওবগী ক্রেদিৎ কার্দ দ্যু লুপা করোর ২ ফাওবগী ওতো লোন vii. প্রোফেস্নেলশিংদা পীবা লুপা করোর ২ ফাওবগী পর্স্নেল লোন লুপা করোর ২ ফাওবগী কঞ্জম্পসন লোন স্কিম অসিগীদমক্তা শেনবা চহি ২০২০-২০২১গীদমক্তা লুপা করোর ৫,৫০০গী বজেৎ কাইথোকখি। লুপা করোর ৫,৫০০গী অপুনবা শেনফম, কেবিনেৎনা অয়াবা পীবগী মতুং ইন্না, অসি স্কিম অসিগী মখাদা লৈবা নোদেল এজেন্সী এস.বি.আই.দা লেন্দিং ইন্সতিত্যুসনশিংদা মখা তানা পীথনবগীদমক্তা থাদোকখ্রে। মমাংদা পনখ্রিবা লোন কাঙলুপশিংগীদমক্তা এস.বি.আই. অমসুং সেদ্যুল কম্মর্সিএল বেঙ্কশিংগী ওইগদবা শরুক পাথোক্লবা তুংদা পানরিবা লুপা করোর ৫,৫০০গী শেনফম ওইগনি হায়না ৱারেপ লৌখিবনি। ইন্দিভিজুএল লেন্দিং ইন্সতিত্যুসনশিংনা মখোয়গী প্রী-ওদিতেদ একাউন্ত ৱাইস ক্লেম থাজিল্লবা তুংদা অশেংবা শেনফম খঙগনি হায়না কেবিনেৎকী মফমদা পাউদমখি। এস.বি.আই.না হৌজিক লেন্দিং ইন্সতিত্যুসনশিংদগী লুপা করোর ৬,৪৭৩.৭৪গী চাউরাকপা শেনফমগী ক্লেম ফংলে হায়না ফোংদোরক্লি। লুপা করোর ৫,৫০০দি এস.বি.আই.দা হান্ননা থাদোকখ্রবনি, লেমহৌরিবা লুপা করোর ৯৭৩.৭৪গী শেনফমগী অয়াবা অসি হৌজিক কেবিনেত্তগী ঙাইরি।
ফিনলেন্দগী প্রধান মন্ত্রীগা লোয়ননা পাঙথোকখিবা প্রধান মন্ত্রীগী মীফম

প্রধান মন্ত্রী শ্রী নরেন্দ্র মোদীনা ২শুবা ইন্দিয়া-নোর্দিক সম্মিৎকী মনুংদা কোপেনহেগন্দা ফিনলেন্দগী প্রধান মন্ত্রী ঐচ.ই. মিস সন্না মরিনগা লোয়ননা মীফম অমা পাঙথোকখ্রে। মসি লুচিংবা অনিগী মরক্তা হকথেংননা উনদুনা পাঙথোকপা অহানবা মীফমনি। নাকল অনিমক্না মার্চ ১৬, ২০২১দা পাঙথোকখিবা বাইলেরেল ভর্চুএল সম্মিৎকী আউতকমশিং অদু ইমপ্লিমেন্ত তৌবগী থবক্কী খোঙজেলদা অপেনবা ফোঙদোকখি। লুচিংবা অনিমক্না সস্তেনেবিলিতী, দিজিতাইজেসন অমসুং সাইন্স অমদি এজুকেসন্দা কোওপরেসন পীনবা অসিগুম্বা লমশিং অসিনা বাইলেতরেল পার্তনরশিপকী মরু ওইবা য়ুম্বীশিং ওইরি আয়না ফোঙদোকখি। মখোয়না এ.আই., ক্বান্তম কম্প্যুতিং, তুংলমচৎকী মোবাইল তেক্নোলোজীশিং, ক্লীন তেক্নোলোজীশিং অমসুং স্মার্ত গ্রীদশিং অসিগুম্বা অনৌবা অমসুং নৌনা থোরক্লিবা তেক্নোলোজীশিংগী লমশিংদা কোওপরেসন পীনবা হেনগৎহন্নবা খুদোংচাবশিংগী মতাংদা খন্নখি। প্রধান মন্ত্রীনা ফিনিশ কম্পনীশিংবু ভারতকী কম্পনীশিংগা লোয়ননা পার্তনর ওইনবা অমসুং ভারতকী কৈথেলদা লৈরিবা মরু ওইনা তেলিকোম ইনফ্রাস্ত্রকচর অমসুং দিজিতেলগী অওনবশিং অসিনা পীরিবা অচৌবা খুদোংচাবশিং অসি লৌহৌনবা হায়খি। রিজনেল অমসুং মালেমগী চাউখৎ-থৌরাংশিং অমসুং ইন্তর্নেস্নেল ওর্গনাইজেসনশিংদা চাউনা কোওপরেসনশিং পীনবগী মতাংদা খন্ন-নৈনবশিং পাঙথোকখি।
মন্ত্রীমন্দলনা মখাদা পীরিবা অসি লাওথোক্নবা হায়জরকপশিং অদু অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মখাদা পীরিবা অসি লাওথোক্নবা হায়জরকপশিং অদু অয়াবা পীখ্রে দামন অমসুং দিউ ম্যুনিসিপালিতিজ (এমেন্দমেন্ত) রেগুলেসন, ২০১৮; দাদ্রা অমসুং নগর হবেলি ম্যুনিসিপাল কাউন্সিল (এমেন্দমেন্ত) রেগুলেসন, ২০১৮; অমসুং অন্দমান অমসুং নিকোবর আইলেন্দস (ম্যুনিসিপাল) এমেন্দমেন্ত রেগুলেসন, ২০১৮ ইম্পেক্ত: মসিনা দামন অমসুং দিউ, দাদ্রা অমসুং নগর হবেলি, অমসুং অন্দমান অমসুং নিকোবর আইলেন্দসকী য়ুনিয়ন তেরিতোরিশিংদা ম্যুনিসিপালিতীশিংগী হেন্না ফবা কনস্তিত্যুসন, এদমিনিস্ত্রেসন অমসুং শক্তিশিং ফংহনবদা মতেং ওইরগনি। অকুপ্পা মরোল: “দামন অমসুং দিউ ম্যুনিসিপালিতিজ রেগুলেসন, ১৯৬৮”, “দাদ্রা অমসুং নগর হবেলি ম্যুনিসিপাল কাউন্সিল রেগুলেসন, ২০০৪”, অমসুং “অন্দমান অমসুং নিকোবর আইলেন্দস (ম্যুনিসিপাল) রেগুলেসন, ১৯৯৪”দা এন্তি-দিফেক্সন, থাজদবগী মোসন কন্সত্রক্ত তৌবা, ওমবদসমেন ইস্তাব্লিস তৌবা অসিনচিংবশিংগা মরি লৈনবা প্রোবিজনশিং হাপচিল্লগনি। রেগুলেসনশিং অসিদা (i) কোলোনিয়েল কোনোতেসন লৌথোক্নবা ‘সর্ভেন্ত’ হায়বা ৱাহৈ অসি ‘এমপ্লোই’না মহুৎ শিনবা, (ii) ইলেক্ত্রোনিক ভোতিং মেছিনগী খুত্থাংদা ভোত থাদবা ফংহনবা, (iii) পেনালতী প্রোসীদিংশিংদা এপ্লিকেবল ওইবা সি সি এস(সি সি এ)রুল্স, ১৯৬৫ শেম্বা, অমসুং (iv) চহি কয়াগী মমাংদা ফিক্স তৌখিবা ফাইনগী শেনফম অদু নৌনা য়েংশিনবগুম্বা অতোপ্পা এমেন্দমেন্তশিংশু য়াওরি।
রাস্ত্রপতি পুতিন অমসুং প্রধান মন্ত্রীগী মরক্তা তেলিফোন্দা ৱারী শানখ্রে

ঙসি রুসিয়ান ফেদরেসনগী রাস্ত্রপতি শ্রী ব্লাদিমির পুতিন্না প্রধান মন্ত্রী শ্রী নরেন্দ্র মোদীগী মফমদা তেলিফোন তৌরক্তুনা মীখলদা মায় পাক্লকপদা নুংঙাইবা ফোংদোকখ্রে। রাস্ত্রপতি পুতিন্না মহাক্কী ওইবা থাজবা থমখি মদুদি প্রধান মন্ত্রীনা লৈবাক অনিমক্কী মীয়ামগী মরক্তা মতম শাংনা লৈরক্লবা মরূপ ওইবগী মরী মখা তানা চেৎশিলহল্লগনি অমদি লৈবাক অনিবু অমত্তা ওইনা পুন্সিন্দুনা থম্লিবা স্পিসিয়েল অমসুং প্রিভিলেজ স্ত্রাতেজিক পার্তনরশিপ হেঙ্গৎহল্লগনি। প্রধান মন্ত্রীনা রাস্ত্রপতি পুতিনবু মহাক্কী য়াইফ-পাওজেল অমসুং নুংঙাইবা ফোংদোরকপা অদুগীদমক থাগৎপা ফোংদোকখি। মহাক্না নাকল অনিগী মরক্তা তেংবাং পীনবা হেঙ্গৎলক্লিবা লোয়ননা হৌখিবা থা খরদা রাস্ত্রপতি পুতিনগা লোয়ননা মহাক্কী পর্সনেল একচেঞ্জশিং অদু অচুম্বনি হায়না ফোংদোকখি। প্রধান মন্ত্রীনা ফোংদোকখি মদুদি মহাক্না ভারত অমসুং রুসিয়াগী মরক্তা মতম শাংলবা লৈবাক অনিগী পার্তনরশিপ অসি মখা তানা চেৎশিলহন্নবা রাস্ত্রপতি পুতিনগা অথুবা মতমদা উন্নদুনা ৱারী শাননবা থৌরাং তৌরি।
পার্লিয়ামেন্ততা পাংথোকখিবা রাস্ত্রপতি শ্রী রাম নাথ কোবিন্দগী মফমদা কায়না ৱারোল পীবগী থৌরমদা প্রধান মন্ত্রীনা শরুক য়াখি

পার্লিয়ামেন্ততা পাংথোকখিবা রাস্ত্রপতি শ্রী রাম নাথ কোবিন্দগী মফমদা কায়না ৱারোল পীবগী থৌরমদা প্রধান মন্ত্রী, শ্রী নরেন্দ্র মোদীনা শরুক য়াখি। প্রধান মন্ত্রীনা মহাক্কী ত্বীত অমদা অসুম্না হায়খিঃ “ঙসিগী অঙনবদা পার্লিয়ামেন্ততা রাস্ত্রপতি শ্রী রাম নাথ কোবিন্দজীগীদমক্তা পাংথোকখিবা কায়না ৱারোল পীবগী থৌরমদা শরুক য়াজখি। মন্ত্রী অমদি তোঙানবা পার্তীগী লুচিংবশিংনা মসিদা শরুক য়ানখি”।
প্রধান মন্ত্রীনা ‘নুপীগী মপাঙ্গল হাপ্পগী চহি ৮’গী অকুপ্পা মরোল ফোংদোকখ্রে

নারী শক্তিবু মপাঙ্গল হেন্না হাপ্নবগীদমক্তা সরকারনা পায়খৎখিবা থৌওংশিংগী ই-পাউ য়াওবা অমসুং narendramodi.in ৱেবসাইত্তা ফংবা মরী লৈনবা তোঙানবা আর্তিকল কয়াগী অকুপ্পা মরোলশিং প্রধান মন্ত্রী, শ্রী নরেন্দ্র মোদীনা শেয়র তৌখ্রে। নুপীশিংগী য়াইফ য়ুম্বাল অমসুং মপাঙ্গল হাপ্পগা মরী লৈনবা সরকারগী তোঙানবা স্কিম অমসুং খোঙথাং কয়াগী ই-পাউ য়াওবা মাইগোবকী থ্রেদ অমসু শ্রী মোদীনা ত্বীত তৌখি। প্রধান মন্ত্রীনা ত্বীত তৌখিঃ “নুপীশিংগী পাঙ্গল হাপ্পগী থৌওংবু হেন্না খুমাং চাউশিলহন্নবা অনৌবা মওং-মতৌ অমা করম্না শেম্বগে হায়বগী মতাংগে আর্তিকলশিং অসি অদোম্না পাবদা নুংঙাইবা ফাওগনি। থবকশিং অসিনা তোঙানবা সেক্তর কয়া কোল্লি অমসুং নুপীশিংগী অহেনবা ইকায় খুম্নবা অমসুং খুদোংচাবা কয়া শোইদনা ফংহল্লি। #8YearsOfWomenEmpowerment” “ভারতকী নারী শক্তিগী মপাঙ্গল হাপ্পগী থবক্কা মরী লৈনবা পাক চাউরবা ই-পাউশিং। #8YearsOfWomenEmpowerment”
উরিশাদা প্রধান মন্ত্রী : তেলচর ফর্তিলাইজর প্লান্ত নৌনা থবক হৌখ্রে, ঝারসুগুরা এয়রপোর্ত হাংদোকখ্রে

ঙসি প্রধান মন্ত্রী নরেন্দ্র মোদী উরিশাদা চৎখ্রে। মহাক্না তেলচরদা তেলচর ফর্তিলাইজর প্লান্ত নৌনা থবক হৌনবগী মাইখুম হাংদোকখি। থৌরম অদুদা ৱা ঙাংবদা মহাক্না হায়খি, হার পুথোক্নবা প্লান্ত অসি অমুক থবক হৌনবা মরুওইবা খোঙথাং অমা লৌরকপা অসিদা মহাক হরাওই। মতম কয়াগী মমাংদগী খন্দুনা লাক্লবা অমা ঐখোয়না থবক ওইনা পাংথোকপা ঙম্লে। মহাক্না হায়খি, সরকার অসিগী পান্দমদি অনৌবা ভারত অসি অৱাংবা থাক্তা পুখৎপনি। ফর্তিলাইজর প্লান্তগুম্বা প্রোজেক্তশিং অসি ভারতকী চাউখৎপদা য়াম্না মরুওইবা অমনি অমসুং মসিগী প্লান্ত অসিদা খ্বাইদগী নৌবা তেক্নেোলোজীশিং শীজিন্নগনি। ঝারসুগুরাদা প্রধান মন্ত্রীনা ঝারসুগুরা এয়রপোর্ত শঙ্গাখি অমসুং ঝারসুগুরা এয়রপোর্ত্তগী রাঞ্চী ফাউবদগী অহানবা ফ্লাইত লমথাখি। মহাক্না লৈবাক্কী মীয়ামদা গরজানবাহাল কোয়লা মাইনশিং অমসুং ঝারসুগুরা–বারাপালী–সারদেগা রেল লিঙ্ক কৎথোকখি। কোয়লা পুথোকপা হৌবা অমসুং দুলানগা কোয়লা মাইন্দগী কোয়লা চিংবা হৌবগী মাইখুম মহাক্না হাংদোকখি। থৌরম অদুদা মহাক্না হায়খি, ঝারসুগুরাদা এয়রপোর্ত অমসুং চাউখৎ–থৌরাংগী প্রোজেক্ত কয়া হাংদোক্নবা মফম অসিদা লাকপদা মহাক হরাউই। মসিগী থবকশিং অসিনা উরিশাগী মীয়ামদা য়াম্না চাউনা কান্নবা পীরগনি। প্রধান মন্ত্রীনা হায়খি, ভারতকী এভিয়েসন সেক্তর অসি য়াম্না চাউনা অহোংবা লাক্লে অমসুং মসি ভারত মচা ক্রোর ১২৫গী অফবা অমনি। প্রধান মন্ত্রীনা হায়খি, ঝারসুগুরাদা লৈরিবা এয়রপোর্ত অসি মফম চানা লৈবা মরম্না উরিশাগী মীয়ামগী অপাম্বা থুংহনবা ঙম্লগনি। চৎথোক–চৎশিন ফগৎহনবা হায়বসি চাউখৎপগী য়াম্না মরুওইবা অমনি। লৈবাক অসি শীনবা থুংনা চৎথোক–চৎশিনগী পাম্বৈশিং ফগৎহন্নবা কেন্দ্র সরকারনা থবক পায়খৎলি।
প্রধান মন্ত্রী বেঙ্কোক্তা ১৬শুবা অসিয়ান সমিৎ শরুক য়াখ্রে

ঙসি থাইলেন্দগী বেঙ্কোক্তা প্রধান মন্ত্রী শ্রী নরেন্দ্র মোদী ১৬শুবা অসিয়ান-ইন্দিয়া সমিৎ শরুক য়াখি। মহাক্কী হৌদোকপগী ৱারোলদা, ১৬শুবা অসিয়ান-ইন্দিয়া সমিৎ শরুক য়াবগীদমক প্রধান মন্ত্রী হরাওবা ফোংদোকখি। খ্বাইদগী ফজবা অমসুং অফবা মওংদা শীন-লাংবগীদমক মহাক্না থাইলেন্দ থাগৎখি অমসুং অসিয়ানগী চেয়র ওইগদৌরিবা অমসুং মথং অসিগী ইস্ত এসিয়া মীফমশিংগীদমক ভিয়েতনামদা য়াইফ-পাউজেল পীজখি। প্রধান মন্ত্রীনা হায়খি ভারতকী এক্ত ইস্ত পোলিসি অসি ইন্দো-পেসিফিক স্ত্রাতেজিগী য়াম্না মরুওইবা অমনি; অসিয়ান অসি এক্ত ইস্ত পোলিসিগী ময়োন্নি। মপাঙ্গল কনবা অসিয়ান অমনা ভারত্ত কান্নবা পীগনি। কংফাল, সমুদ্র অমসুং নোংথক্কী অমসুং দিজিতেল লিঙ্কগী খুৎথাংদা মরি ফগৎহন্নবা পায়খৎলিবা থবকশিং প্রধান মন্ত্রীনা চাউরাক্না পনখি। মহাক্না হায়খি লম্বী-থোং অমসুং দিজিতেলগী লমদা শম্নবা ফগৎহন্নবা ভারতনা দোল্লর বিল্লিয়ন ১গী ক্রেদিৎ পীরগনি। মমাং চহিগী কম্মেমোরেতিপ সমিৎ অমসুং শিঙ্গাপুরগী ইনফোরমেল সমিৎতা লৌখিবা ৱারেপশিংনা ভারত অমসুং অসিয়ান নকশিন্নবা হেনগৎহনখিবা অদু প্রধান মন্ত্রীনা ফোংদোকখি। নাকল অনিমক কান্নবা মওংদা ভারত অমসুং অসিয়ানগী মরক্ত মতেং পীনবা হেনগৎহন্নবা ভারতনা পাম্লি অমসুং লৌউ-শিংউ, সাইন্স, রিসর্স, আই সি তি অমসুং ইঞ্জিনিয়ারিংগী লমদা ত্রেনিং পীবা হেনগৎহন্নবা থৌরাং তৌরি। প্রধান মন্ত্রীনা হায়খি সমুদ্র ঙাক-শেনবা অমসুংব্লু ইকোনোমিদা মতেং পীনবগী থবক হেনগৎহনবা ভারতনা পাম্মী। হন্দক অসিয়ান-ইন্দিয়া এফ তি এ রিভিয়ু তৌখিবা অদু মহাক্না তরাম্না ওক্লদুনা হায়খি মসিনা লৈবাক অনিগী মরক্ত শেন-থুমগী মতেং পাংনবা হেনগৎহল্লগনি।
ইন্দিয়ন ফোরেন সর্বিস ওফিসর ত্রেনীশিংনা প্রধান মন্ত্রীগা উনদুনা ৱারী শানখ্রে

হৌজিক হৌজিক ফোরেন সর্বিস ইন্সতিত্যুত্তা ত্রেনীং চৎথরিবা ইন্দিয়ন ফোরেন সর্বিসকী ওফিসর ত্রেনী ৩৯না ঙসি প্রধান মন্ত্রী শ্রী নরেন্দ্র মোদীগা উনদুনা ৱারী শানখ্রে। ওফিসর ত্রেনীশিং অদুদা ৱা ঙাংলদুনা প্রধান মন্ত্রীনা ভারতকী ইনাক খুল্লবা পুৱারী, কলচর অমসুং ত্রেদিসনশিং ভারতকী ৱাংমদা উৎপগী মরুওইবা অদু পনখি। আই এফ এস ওফিসরশিংনা হৌজিক ওইরিবা নেস্নেল প্রায়োরিতীশিং য়োক্তুনা থম্বদা নত্তনা নেস্নেল দিবেলপমেন্তকীদমক তুংগী মথৌ তাবশিং অদুসু য়োক্তুনা থমগদবনি হায়না প্রধান মন্ত্রীনা হায়খি। ফোরেন সর্বিস ইন্সতিত্যুত্তা হৌজিক হৌজিকমক ত্রেনীং চত্থরিবা ভুতানদগী দিপ্লোমেৎ অনিসু খোংবু অদুদা শরুক য়ারি।
প্রধান মন্ত্রীনা নেস্নেল তেক্নোলোজী নুমিৎতা সাইন্তিস্তশিংগী মফমদা ইকায়-খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ঙসি লৈবাক অসিদা অতোপ্পগী পুন্সিদা পোজিতিব ওইবা খেন্নবা অমা পুরক্নবা সাইন্স অমসুং তেক্নোলোজী শিজিন্নরিবা সাইন্তিস্ত পুম্নমক্তা উকায়-খুম্নবা উৎখ্রে। নেস্নেল তেক্নোলোজী নুমিৎকী তাঞ্জাদা শ্রী মোদীনা ত্বীৎ তৌখি। মহাক্না হায়খি, “নেস্নেল তেক্নোলোজী নুমিৎনা লাকপদা, ঐখোয়গী লৈবাক অসিনা অতোপ্পগী পুন্সিদা পোজিতিব ওইবা খেন্নবা অমা পুরক্নবা তেক্নোলোজীগী খুদোল পীরিবা মখোয় পুম্নমক অদুবু ইকায়-খুম্নজরি। ১৯৯৮গী নুমিৎ অসিদা ঐখোয়গী সাইন্তিস্তশিংগী থোইদোক হেন্দোকপা এচিবমেন্ত অদু ঐখোয়না নীংশিংলি। মদু ভারতকী পুৱারীদা মশক নাইবা নুমিৎ অমা ওইখি।” ১৯৯৮গী মে ১১দা পাংথোকখিবা পোখরান তেস্ত অদু পল্লদুনা প্রধান মন্ত্রীনা হায়খি মদুদি মতম অদুদা পাংথোকখিবা ন্যুক্লিয়র তেস্ত অদু অচেৎপা পোলিতিকেল লীদরশিপ অমনা মরম ওইদুনা ওইথোকপা ঙমখি। প্রধান মন্ত্রীনা মহাক্কী মন কী বাত প্রোগ্রাম অমগী মনুংদা তেস্ত অসিদা মহাক্কী ওইবা ৱাফম শেয়র তৌখি। মহাক্না হায়খি, “১৯৯৮দা পোখরান্দা পাংথোকখিবা তেস্ত অদুনা অচেৎপা পোলিতিকেল লীদরশিপ অমা শেম্বা ঙম্বগী খেন্নবা অদু উৎখি। মসিদা ঐহাক্না #MannKiBaatকী থৌরম অমদা ভারতকী সাইন্তিস্তশিং অমসুং অতল জীগী শিংথানিঙায় ওইরবা লীদরশিপকী মতাংদা হায়খি।” শ্রী মোদীনা মখা তানা ত্বীৎ তৌখি, “ঙসি, কোবিদ-১৯দগী মালেম অসিবু ফ্রী ওইহন্নবা হোৎনরিবশিংদা তেক্নোলোজীনা চাউনা মতেং পাংলি। ঐহাক্না কোরোনাভাইরস মায়থিবা পীনবা লম্বীদা রিসর্স অমসুং ইনোবেসনগী মাংজিল থারিবা মখোয়শিং অদুবু ইকায়-খুম্নজরি। মশা-মউ ফবা অমসুং হেন্না ফবা প্লানেৎ অমা ওইহন্নবা ঐখোয়না তেক্নোলোজীবু শিজিন্নগদবনি।”
‘প্রধান মন্ত্রী ভায়া বন্দনা য়োজনা’ মখা শাংদোকপা মন্ত্রীমন্দলনা অয়াবা পীরে

অহলশিং শেন্থোক লৈনবা অমসুং য়াইফনবা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মখাগী থবকশিং অসি অয়াবা পীরে: (১) চহি অহুমগী ওইনা মার্চ ২১, ২০২০দগী মার্চ ৩১, ২০২৩ ফাওবা প্রধান মন্ত্রী ভায়া বন্দনা য়োজনা (পি এম ভি ভি ৱাই) শাংদোকপা। (২) অহানবগী ওইনা ২০২০-২১দা চহিগীশেন্দোয় চাদা ৭.৪০ ওইহনবা অমসুং মতুং তারকপদা চহি খুদিংগী অমুক শেমদোকপা। (৩) চহিগী ওইনা শেন্দোয়গী চাং অমুক হন্না শেমদোকপা অসি শেনবা চহিগী এপ্রিল ১দগী চৎনবা হৌগনি, মসিনা সেনিয়র সিতিজন্স সেভিং স্কিম (এস সি এস এস)গী চাদা ৭.৭৫ ফাওবগী শেন্দোয়গী চাংগা মানহনবা। (৪) স্কিম অসিগী মখাদা শোইদনা পীগনি হায়না থাজবা পীখিবা শেন্দোয়গী চাং অমসুং এল.আই.সিনা পীরিবা শেন্দোয়গী চাং অনিগী খেন্নবা অদু কুপখৎনবা চাদিং তৌবগী অয়াবা পীবা। (৫) অনৌবা পোলিসিশিংগী ওইনা স্কিমগী অহানবা চহিদা স্কিমগী ফন্দশিংগী চাদা ০.৫ কেপ্পিং মেনেজমেন্তগী শীজিন্নগনি অমসুং অনিসুবা চহিদগী হৌরগা মথং চহি ৯ চুপ্না চহিদা চাদা ০.৩ শীজিন্নগনি। (৬) চহি খুদিংগী শেনবা চহি হৌরকপদা চহিগী পীগদবা শেমদোক্লবা শেন্দোয়গী চাং অয়াবা পীনবা শক্তি ফাইনান্স মিনিস্তরদা পীবা। (৭) স্কিম অসিগী অতোপ্পা তার্ম অমসুং কন্দিসনশিং অহোংবা লৈরোই। চহি অমদা লুপা ১২,০০০ গী পেন্সন ফংনবা খ্বাইদগী পীকপা ইনভেস্ত তৌগদবা শেনফম লুপা ১,৫৬,৬৫৮ ওইরগনি অমসুং স্কিম অসিগী মখাদা থা অমদা লুপা ১০০০ ফংনবা ইনভেস্ত তৌগদবা শেনফম্না লুপা ১,৬২,১৬২ ওইরগনি। দরকার ওইরবা শেনফমশিং: অহানবগী ওইনা ২০২০-২১দা স্কিম অসিগী মখাদা শোইদনা পীগনি হায়না থাজবা পীখিবা শেন্দোয়গী চাং চাদা ৭.৪০ অমসুং এল.আই.সিনা পীরিবা শেন্দোয়গী চাং অনিগী খেন্নবা অদু সরকারনা পুথোক্কনি অমসুং মতুং তারকপদা চহিগী ওইনা এস.সি.এস.এসকা মান্ননবা শেমদোক্কনি। স্কিম অসি অশীন-অরাং তৌবগী চাদিংগীদমক অনৌবা পোলিসিশিংগী ওইনা স্কিমগী অহানবা চহিদা স্কিমগী ফন্দশিংগী চাদা ০.৫ শীজিন্নগনি অমসুং অনিসুবা চহিদগী হৌরগা মথং চহি ৯ চুপ্না চহিদা চাদা ০.৩ শীজিন্নগনি। অসিগুম্বা ফিবম অসিনা শেনবা চহি ২০২৩-২৪দা লুপা ক্রোর ৮২৯ চাদিং তৌগনি হায়না পানরি। স্কিম অসিগী ওইনা সবসিদি পীথোকপা, এন্নুইতি পেমেন্তগী ওইনা চহিদা লুপা ক্রোর ৬১৪ চাদিং তৌরবা য়ারি। শেন্দোয় পীবদা অহোবা লৈগদৌরিবা অসি অনৌবা পোলিসি মশীং, সবস্ক্রাইবরশিংনা থাদরক্লিবা শেনফমগী চাং, তশেংনা ফংলিবা শেন্দোয় অমসুং এন্নুইতি পেমেন্তগী মখা পোনগনি। প্রধান মন্ত্রী ভায়া বন্দনা য়োজনা অসি থাদরিবা শেনফম অদুদগী শোইদনা ফংলক্কদবা শেন্দোয়দা য়ুমফম ওইবা অহলশিংদা পেন্সন পীগদবা স্কিম অমনি।
এয়র ফোর্স নুমীৎতা প্রধানমন্ত্রীনা মহাক্কী য়াইফ পাওজেল পিখ্রে

প্রধানমন্ত্রী শ্রী নরেন্দ্র মোদীনা এয়র ফোর্স নুমীৎ লাকপদা মহাক্কী য়াইফ পাওজেল পিখ্রে । প্রধানমন্ত্রীনা হায়খি, “এয়র ফোর্স নুমীৎ অসিদা, ঐখোয়গী থৌনা ফরবা নোংথক্কী লান্মীশিং অমসুং মখোয়গী ইমুং মনুংদা য়াইফ পাওজেল পিজরি । মখোয়গী দিতরমিনেসন অমসুং শক্তিনা ঐখোয়গী অতিয়া অসি খুদোং থিনিঙাই ওইদে হায়বদু তাক্লি । ”
খুন্নাই অমসুং শিন্মীগী লমদা ব্রিক্স লৈবাকশিংগী মরক্তা মতেং পীনবগী এম ও য়ু অমা মন্ত্রী মন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা খুন্নাই অমসুং শিন্মীগী লমদা ব্রাজিল, রুসিয়ান ফেদেরেসন, ইন্দিয়া, চাইনা অমসুং সাউথ অফ্রিকাগী মরক্তা মেমোরেন্দম ওফ অন্দর্সতেন্দিং (এম ও য়ু) অমা খুৎয়েক পীনখ্রবা মতুংদা অয়াবা পীরে। ব্রিক্স লেবর এন্দ ইমপ্লোইমেন্ত মিনিস্তর মীতিং মনুংদা ২০১৮গী অগস্ত ৩দা এম ও য়ু অদু খুৎয়েক পীনখিবনি। অকুপ্পা ৱারোলশিং : এম ও য়ু অদুদা, ভারতনা লৈবাকশিংনা লেবরগী আইন অমসুং চৎনহনবা, শিন্মীশিংগী হক ঙাকপা, থবক ফংহনবা, শিন্মীশিংগী থৌশিল, শিনফম অমগী ইজুকেসন , স্কিলশিং অমসুং ত্রেনিং অমসুং সোসিয়েল প্রোতেক্সনগী লমদা মতেং পীনবা আমসুং থৌরমশিং পাংথোকমিন্নবা হায়না য়ানখি । সোসিয়েল সেকুরিতি অমসুং শিন্মীশিংগী ৱাথোকশিংদা মতেং পীননবা মেম্বর লৈবাকশিংনা ব্রিক্স নেতৱার্ক ওফ লেবর রিছাস ইন্সতিতুৎ অমসুং ব্রিক্স সোসিয়েল সেকুরিতি কোওপরেসন ফ্রেমৱার্ক শীজিন্নবা য়াগনি । মেমোরেন্দম অসি মালেমগী ত্রিতি অমা নত্তে অমসুং লৈবাকশিংনা মসি শেম্নবগী অমসুং ইন্নবগী তঙাইফদবা মালেমগী আইনগী মতুংইন্না লৈতে । অচৌবা কান্নবা : অনৌবা উদোক্কী অওনবা অসিগী কান্নবা ফংমিন্ননবা অমসুং পুন্না চাউখৎমিন্ননবা ব্রিক্স লৈবাকশিংগী মরক্তা মতেং পীন্নবগী থৌরাং অমা এম ও য়ু অসিনা পীরি । মসিনা মেম্বর লৈবাকশিংগী মরক্তা লেবর, ইমপ্লোইমেন্ত, সোসিয়েল সেকুরিতি অমসুং সোসিয়েল দাইলোগকী মতাংদা পুন্না থৌরমশিং পাংথোকপা অমসুং লৌশিং পীথোক–পীশিন তৌনবগী খুদোংচাবা ফংহনগনি । এম ও য়ু অসিনা ভি ভি গিরি নেসনেল লেবর ইন্সতিতুৎ ওফ ইন্দিয়াগা ইন্তরনেসনেল লেবর ওর্গনাইজেসন(আই এল ও)গী ইন্তরনেসনেল ত্রেনিং সেন্তর অমসুং ব্রিক্স নেতৱার্ক ওফ লেবর ইন্সতিতুৎশিংগা মরি শেমগৎকনি । মসিগী নেতৱার্ক অসিনা মরুওইনা নহারোলশিং থবক ফংহনবা অমসুং নৌবা থবক পুথোক্নবা রিছাস তৌবদা মীৎয়েং চংগনি । মসিগী নেতৱার্ক অসিনা ভরচুয়েল নেতৱার্কতা মতেং পীনবা হেনগৎহনবা, ই–পাউ পীথোক পীশিন তৌনবা অমসুং কেপাসিতি বিল্ডিংগী লমদা অনৌবা তেক্নোলোজিশিং পুথোকপদা মতেং পাংনগনি । ব্রিক্স সোসিয়েল সেকুরিতি কোওপরেসন ফ্রেমৱার্ক অসিনা ব্রিক্স লৈবাকশিংগী মরক্তা সোসিয়েল সেকুরিতিগী মতেং পীনবা হেনগৎহনগনি অমসুং মেম্বর লৈবাকশিংগী মরক্তা সোসিয়েল সেকুরিতি সিস্তেমশিং অমসুংঢ সোসিয়েল সেকুরিতি এগ্রিমেন্তশিংগী লমদা মতেং পীনবা হেনগৎহনগনি । নুংগীৱারোল : ২০১৮গী জুলাই ৩০দগী অগস্ত ১ ফাওবা ব্রিক্স ইমপ্লোইমেন্ত ৱার্কিং গ্রুপগী অনিসুবা মীফম পাংথোকখি অমসুং খা–অফ্রিকানা প্রসিদেন্দ ওইদুনা দরবানদা ২০১৮গী অগস্ত ২দগী ৩ ফাওবা ব্রিক্স লেবর এন্দ ইমপ্লোইমেন্ত মিনিস্তরিয়েল মীতিং পাংথোকখি । ২০১৮গী জুলাই ৩০দগী অগস্ত ১ ফাওবদা পাংথোকখিবা ব্রিক্স ইমপ্লোইমেন্ত ৱার্কিং গ্রুপগী মীফমদা ব্রিক্স লৈবাকশিংগী মরক্তা সোসিয়েল অমসুং লেবরগী লমদা মতেং পীননবা দ্রাফ এম ও য়ু অদু কুপ্না খন্নখি অমসুং অরোইবা ৱারেপ লৌখি অমসুং ২০১৮গী অগস্ত ৩দা ব্রিক্স মেম্বর লৈবাকশিংগী মরি লৈনবা লেবর মিনিস্তরশিংনা খুৎয়েক পীনখি । এম ও য়ু অসিগী পান্দমদি সোসিয়েল অমসুং লেবরগী লমদা থৌশিলশিং শরুক য়ামিন্নবা, থৌরমশিং পাংথোকমিন্নবা, ৱা খন্নবা, অখঙ–অহৈশিংগী মীফম পাংথোকপা অমসুং কনফরেন্সশিং পাংথোকপনি ।
প্রধান মন্ত্রীনা জাতিগী লান্মীগী নীংশিং খুভম জাতিদা কত্থোক্কনি

প্রধান মন্ত্রী শ্রী নরেন্দ্র মোদীনা হয়েং ফেব্রুৱরী ২৫দা পাংথোক্কদবা য়াম্না চিংলেম্লবা থৌরম অমদা জাতিগী লান্মীগী নীংশিং খুভম জাতিদা কত্থোক্লগনি। থৌরম অদুদা মহাক্না এক্স–সর্বিসমেনশিংদসু ৱা ঙাংগনি। নই দিল্লীগী ইন্দিয়া গেৎ মনাক্তা লৈরিবা জাতিগী লান্মীগী নীংশিং খুভম অসি নীংখা তম্লবা মতুংদা থোইদোকপা লানফমদা থৱাইনা পোন্থা ওইখিবা থোইদোকপা লান্মীশিংগী মফমদা জাতি অসিনা ইকায় খুম্নবা উৎপগী খুদম্নি। জাতিগী লান্মীগী নীংশিং খুভম অসিনা পিস কীপিং মিসনশিং অমসুং কাউন্তর ইন্সরজেন্সী ওপরেসনশিংদা শরুক য়ারিবা অমসুং থৱায় কত্থোকখিবা লান্মীশিংবুসু নীংশিংলি। প্রধান মন্ত্রীনা ২০১৪দা ৱার্ল্দ ক্লাস মোনুমেন্ত অমগুম জাতিগী লান্মীগী নীংশিং খুভমগীদমক মহাক্কী মীৎয়েং অদু পুথোকখি। জাতিগী লান্মীগী নীংশিং খুভম অসিগী ৱাখল্লোন অসি চক্র মরিদা মপুং ওইবনি, মখোয় অদুদি, ‘অমর চক্র’, ‘বীরতা চক্র’, ‘ত্যাগ চক্র’ অমসুং ‘রক্ষক চক্র’নি। জাতিগী লান্মীগী নীংশিং খুভম কম্প্লেক্স অসিদা সেন্ত্রেল ওবেলিস্ক অমা, ইতর্নেল ফ্লেম অমা, অমদি ইন্দিয়ন আর্মী, এয়ার ফোর্স, অমসুং নেভীনা লান্থেংনখিবা অফাওবা লানফমশিং য়েক্তুনা উৎলিবা শেঞ্জেংগী ফক্লাং তরুক য়াওরি। পরম বীর চক্রগী এৱার্দী ২১গী খ্বাং ককপা মুর্তীশিং পরম য়োদ্ধা স্থলদা খিল্লি মদুগী মনুংদা হৌজিক হৌজিক হিংলিবা এৱার্দ ফংলবা অহুম য়াওরি মখোয় অদুদি সুবেদার মেজর বানা সিংহ (থবক্তগী পোত্থারবা), সুবেদার মেজর য়োগেন্দ্র সিংহ য়াদব অমসুং সুবেদার সঞ্জয় কুমারনি।
ইন্দিয়ান স্পেস সাইন্তিস্তশিংনা হোৎনরিবশিং অদু প্রধান মন্ত্রী থাগৎখ্রে

চন্দ্রয়ান ২ মিসন্না ইসরো হেদক্বাতর্সদা লৈরিবা মসিগী কন্ত্রোল সেন্তরগা কমুনিকেসন মাংখ্রবসু, ইসরোগী বিজ্ঞানিকশিংগা লোয়ননা বেঙ্গলোরদা চন্দ্রয়ান ২গী অরোইবা কুমথরকপগী শাক্ষি ওইরিবা প্রধান মন্ত্রী নরেন্দ্র মোদীনা হায়খি, “ভারতনা ঐখোয়গী বিজ্ঞানিকশিংদা চাউথোকচরি! মখোয়না মখোয়গী খ্বাইদগী ফবশিং অদু পীরি অমসুং মতম পুম্নমক্তা ভারতপু চাউথোকহল্লি। মসি পুক্নিং থৌগৎনীংঙাই ওইবা মিৎকুপনি অমসুং ঐখোয়না পুক্নিং থৌগৎকনি!” বিজ্ঞানিকশিংগী মোরেল থৌগৎনবা মহাক্কী ওইনা হোৎনবা অমদা প্রধান মন্ত্রীনা হায়খি “লৈবাক অসিনা নখোয়গীদমক লেপ্লি, নখোয়গীদমক ঐহাক্না লেপ্লি। হোৎনখিবা অদু অতাংবনি অমসুং খোংচৎ অমনি।” “ভারত ইমাগী মায় পাক্নবগীদম থবক তৌখিবা অমদি মদুগীদমক অৱাবা কয়া মায়োক্নখিবা অমসুং মহাকপু চাউথোকপা ফাওহন্নবা ক্রক ক্রক চিকখিবা অমসুং পুক্নিংদা চপ য়ুংনা লেপখিবা মীওইশিং অদু নখোয়নি।” “ঙরাং নুমিদাং নখোয়গী নীংবা কায়বা অমসুং ইমোসনশিং অদু ঐঙোন্দা ফাওখি অমসুং খঙবা ঙমখি। ভেহিকল অদুদগী কমুনিকেসন মাংখিবা মতম অদুদা ঐহাকসু নখোয়গী মরক্তা য়াওখি। পাউখুম পীবা ঙমদবা ৱাহং কয়া অমা লৈরি অদুবু পাউখুমশিং অদু নখোয়না পুথোক্কনি হায়বা ঐহাক্না থাজবা থম্লি। মদুগীদমক কন্না হোৎনবা তাই হায়বা ঐহাক খঙই।” “ঐখোয়গী খোংচৎতা ঐখোয়না সেৎবেক মচা অমা মায়োক্নবা য়াই অদুবু মসিনা ঐখোয়গী পান্দম অদু ফংবদা ঐখোয়গী থৱায় হকচিনবা অমসুং থৱায় য়াওবা অদু হন্থহল্লোইদবনি।” হৌজিক্তি ঐখোয়না তৌগে খল্লিবা অদু হেন্না চেৎশিল্লে। “ঙরাং নুমিদাং লৈবাক পুম্বনা ঐখোয়গী বিজ্ঞানিক ইচল-ইচে অমসুং ইচিল-ইনাওশিংগা লোয়ননা অমত্তা ওইনা তুমখিদে। থাগী লৈমায়দা ঐখোয় য়াম্না নকশিন্না চংশিনখি অমসুং হোৎনখিবা অদু য়াম্না থাগৎনীংঙাইনি।” “ঐখোয়না ঐখোয়গী স্পেস প্রোগ্রাম অমসুং বিজ্ঞানিকশিংদা চাউথোকচরি, মখোয়গী হোৎনবা কনবা অমসুং পুক্নিং য়ুংবা অদুনা ঐখোয়গী নাগরিকশিংদা নত্তনা অতোপ্পা লৈবাক্কী নাগরিকশিংদসু হেন্না ফবা পুন্সি অমা ফংহল্লি।” “হরাওবা ফোংদোক্নবগীদমক চাউথোচনীংঙাই ওইরবা মীকুপ কয়া অমা লাকখিনি হায়বা ভারতনা খঙই।” “মসিনা স্পেস প্রোগ্রামদা লাকপা মতমদা খ্বাইদগী ফবা অদু লাক্কনি।” “দিস্কোবর তৌনবা অনৌবা ফ্রন্তিয়রশিং অমসুং চৎনবা অনৌবা মফমশিং লৈরি।” “ঐখোয়গী বিজ্ঞানিকশিংদা ঐহাক্না হায়জনিংবদি, ভারতনা নখোয়গীদমক লেপ্লি।” “নখোয়না ঙম্লিবা মখৈ য়াম্না নকশিন্না চংশিনখি। হোৎনখিবা অদু অতাংবনি হায়না ঐহাক্না চাউথোক্না হায়জবা ঙমই।” “ঙসিগী তমহৌবা অসিদগী ঐখোয়না অকনবা অমসুং হেন্না ফবা হয়েং অমা ফংলগনি।” “ঐখোয়গী স্পেস বিজ্ঞানিকশিংগী ইমুং মনুংশিংবু ঐহাক্না থাগৎচরি। মখোয়গী মনা মনিল নাইদবা অদুবু মমল য়াম্লবা সপোর্তনা ঐখোয়না হোৎনরিবা অসিদা অচৌবা পাঙ্গল অমা পীরি।” “ইচল-ইচে অমসুং ইচিল-ইনাওশিং, রেসিলিয়েন্স অমসুং তেনাসিতী অসি ভারতকী ইথোসদা সেন্তরনি। ঐখোয়গী পুৱারীদা ঐখোয়বু ক্রস তৌখিবা মীকুপ কয়া অমা ঐখোয়না মায়োক্নরম্বা য়াই অদুবু ঐখোয়না নিংহন্নখিদে। মরম অদুননি ঐখোয়না সিভিলাইজেসন্দা অৱাংবা থাক্তা লেপ্লিবা।” “ঐখোয়না পুৱারী ওইরবা এচিবমেন্তশিং ফংখি। অনৌবা অয়ুক অমা অমসুং হেন্না ফবা হয়েং অমা লাকখিগনি। রিজল্তশিংগী মরমদা অৱাবা খল্লুদনা ঐখোয়না মাংলোমদা চংশিনলিবা অদুমক ঐখোয়গী পুৱারীনি।” ঐহাক্না নখোয়দা থাজবা থম্লি। নখোয়গী মংলানশিং অদু ঐঙোন্দগী হেন্না ৱাংই। নখোয়গী মংলান্দা ঐহাক্না মপুং ফানা থাজবা থম্লি। নখোয়দগী ইন্সপাইরেসন ফংনবগীদমক ঐহাক্না নখোয়গা উনরি। নখোয় ইন্সপাইরেসনগী সমুদ্র অমনি অমসুং ইন্সপাইরেসনগী অহিংবা খুদম অমনি। ঐহাক্না ময়াম পুম্নমকপু নুংঙাইবা ফোংদোকচরি অমসুং নখোয়না হোৎনরিবশিং অদুদা য়াইফ-পাউজেল পীজরি।